CELEX: 32018D0754
Language: sl
Date: 2018-05-14 00:00:00
Title: Sklep Sveta (EU) 2018/754 z dne 14. maja 2018 o sklenitvi Protokola o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Mauritius o partnerstvu v ribiškem sektorju

24.5.2018   
            
            
               SL
            
            
               Uradni list Evropske unije
            
            
               L 128/1
            
         SKLEP SVETA (EU) 2018/754
   z dne 14. maja 2018
   o sklenitvi Protokola o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Mauritius o partnerstvu v ribiškem sektorju
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 43 v povezavi s točko (a) drugega pododstavka člena 218(6) in členom 218(7) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:
   
               (1)
            
            
               Svet je 28. januarja 2014 sprejel Sklep 2014/146/EU o sklenitvi Sporazuma med Evropsko unijo in Republiko Mauritius o partnerstvu v ribiškem sektorju (2) (v nadaljnjem besedilu: Sporazum).
            
         
               (2)
            
            
               Prvi protokol (3) k Sporazumu je za obdobje treh let določil ribolovne možnosti, dodeljene plovilom Unije na ribolovnem območju pod suverenostjo ali pristojnostjo Republike Mauritius (v nadaljnjem besedilu: Mauritius), in finančni prispevek, ki ga odobri Unija. Obdobje uporabe navedenega protokola se je izteklo 27. januarja 2017.
            
         
               (3)
            
            
               Novi Protokol o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Mauritius o partnerstvu v ribiškem sektorju (4) (v nadaljnjem besedilu: Protokol), je bil v skladu s Sklepom Sveta (EU) 2017/1960 (5) podpisan dne 8. decembra 2017 s pridržkom njegove poznejše sklenitve.
            
         
               (4)
            
            
               Protokol se uporablja začasno od datuma njegovega podpisa.
            
         
               (5)
            
            
               Cilj Protokola je okrepiti sodelovanje med Unijo in Mauritiusem pri spodbujanju trajnostne ribiške politike in odgovornega izkoriščanja ribolovnih virov v vodah Mauritiusa ter podpreti Mauritius pri razvoju njegovega trajnostnega oceanskega gospodarstva.
            
         
               (6)
            
            
               Protokol bi bilo treba odobriti.
            
         
               (7)
            
            
               Člen 9 Sporazuma ustanavlja skupni odbor, odgovoren za spremljanje izvajanja Sporazuma (v nadaljnjem besedilu: skupni odbor). Skupni odbor lahko poleg tega v skladu s členom 5, členom 6(2), členom 7 in členom 8 Protokola odobri določene spremembe Protokola. Da bi olajšali odobritev takšnih sprememb, je treba pod posebnimi pogoji Komisijo pooblastiti, da jih po poenostavljenem postopku odobri –
            
         SPREJEL NASLEDNJI SKLEP:
   Člen 1
   V imenu Unije se odobri Protokol o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Mauritius o partnerstvu v ribiškem sektorju (v nadaljnjem besedilu: Protokol) (6).
   Člen 2
   Predsednik Sveta v imenu Unije pošlje uradno obvestilo iz člena 16 Protokola (7).
   Člen 3
   Ob upoštevanju določb in pogojev iz Priloge je Komisija pooblaščena, da v imenu Unije odobri spremembe Protokola, ki jih sprejme skupni odbor
   Člen 4
   Ta sklep začne veljati tretji dan po objavi v Uradnem listu Evropske unije.
   
      V Bruslju, 14. maja 2018
      
         
            Za Svet
         
         
            Predsednica
         
         E. ZAHARIEVA
      
   
   
      (1)  Soglasje z dne 17. aprila 2018 (še ni objavljeno v Uradnem listu).
   
      (2)  Sklep Sveta 2014/146/EU z dne 28. januarja 2014 o sklenitvi Sporazuma med Evropsko unijo in Republiko Mauritius o partnerstvu v ribiškem sektorju (UL L 79, 18.3.2014, str. 2).
   
      (3)  Protokol o določitvi ribolovnih možnostih in finančnem prispevku, ki jih zagotavlja Sporazum med Evropsko unijo in Republiko Mauritius o partnerstvu v ribiškem sektorju (UL L 79, 18.3.2014, str. 9).
   
      (4)  UL L 279, 28.10.2017, str. 3.
   
      (5)  Sklep Sveta (EU) 2017/1960 z dne 23. oktobra 2017 o podpisu Protokola o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Mauritius o partnerstvu v ribiškem sektorju, v imenu Evropske unije in o njegovi začasni uporabi (UL L 279, 28.10.2017, str. 1).
   
      (6)  Protokol je bil objavljen v UL L 279, 28.10.2017, str. 3, skupaj s sklepom o podpisu.
   
      (7)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.
   
      PRILOGA
      
         OBSEG POOBLASTILA IN POSTOPEK OBLIKOVANJA STALIŠČA UNIJE V SKUPNEM ODBORU
      
      
               
                  (1)
               
               
                  Komisija je pooblaščena za pogajanja z Republiko Mauritius in, kadar je to potrebno in ob upoštevanju točke 3 te priloge, za odobritev sprememb Protokola glede naslednjih vprašanj:
                  
                              (a)
                           
                           
                              pregled ribolovnih možnosti in povezanih določb v skladu s členoma 7 in 8 Protokola;
                           
                        
                              (b)
                           
                           
                              odločitve o oblikah sektorske podpore v skladu s členom 5 Protokola;
                           
                        
                              (c)
                           
                           
                              ukrepi upravljanja, za katere je v skladu s členom 6(2) Protokola pristojen skupni odbor.
                           
                        
            
               
                  (2)
               
               
                  V skupnem odboru Unija:
                  
                              (a)
                           
                           
                              deluje v skladu s cilji, ki jih želi doseči v okviru skupne ribiške politike;
                           
                        
                              (b)
                           
                           
                              spoštuje sklepe Sveta z dne 19. marca 2012 glede sporočila o zunanji razsežnosti skupne ribiške politike;
                           
                        
                              (c)
                           
                           
                              spodbuja stališča, ki so v skladu z ustreznimi pravili, sprejetimi v okviru regionalnih organizacij za upravljanje ribištva in skupnega upravljanja obalnih držav.
                           
                        
            
               
                  (3)
               
               
                  Če je predvideno, da se na sestanku skupnega odbora sprejme sklep o spremembah Protokola iz točke 1, se sprejmejo ustrezni ukrepi, da bi se v stališču, zavzetem v imenu Unije, upoštevali najnovejši statistični, biološki in drugi ustrezni podatki, posredovani Komisiji.
                  Službe Komisije v ta namen, na podlagi teh dognanj in dovolj zgodaj pred ustreznim sestankom skupnega odbora posredujejo Svetu ali njegovim pripravljalnim telesom v razpravo in odobritev dokument, v katerem navedejo podrobnosti predlaganega stališča Unije.
               
            
               
                  (4)
               
               
                  Glede vprašanj iz točke 1(a) se predvideno stališče Unije odobri s kvalificirano večino Sveta. V ostalih primerih šteje stališče Unije iz pripravljalnega dokumenta kot dogovorjeno, razen če mu na sestanku pripravljalnega telesa Sveta oziroma v 20 dneh po prejetju pripravljalnega dokumenta, kar koli nastopi prej, ne nasprotuje število držav članic, ki ustreza manjšini, ki lahko prepreči sprejetje odločitve. V primeru takšnega ugovora se zadeva predloži Svetu.
               
            
               
                  (5)
               
               
                  Če je v teku poznejših sestankov, vključno med sestankom na kraju samem, nemogoče doseči dogovor, da bi se v stališču Unije upoštevali novi elementi, se zadeva predloži Svetu ali njegovim pripravljalnim telesom.
               
            
               
                  (6)
               
               
                  Komisija naj v ustreznem roku stori vse potrebno za nadaljnje ukrepanje v zvezi s sklepom skupnega odbora, po potrebi tudi objavi zadevni sklep v Uradnem listu Evropske unije in predloži kakršne koli predloge, potrebne za izvajanje navedenega sklepa.